
I. OSNOVNE ODREDBE
Član 1.
Ovim pravilnikom propisuju se sadržina i forma obrazaca finansijskih izveštaja i sadržina pozicija u obrascima Bilans stanja, Bilans uspeha i Napomene uz finansijske izveštaje za druga pravna lica iz člana 2. tačka 2) Zakona o računovodstvu („Službeni glasnik RS”, broj 73/19 – u daljem tekstu: Zakon).
Ovim pravilnikom propisuju se i sadržina i forma obrasca Statističkog izveštaja za druga pravna lica.
Druga pravna lica koja odluče da primenjuju Međunarodni standard finansijskog izveštavanja za mala i srednja pravna lica (MSFI za MSP), odnosno Međunarodne standarde finansijskog izveštavanja (MSFI), u skladu sa članom 26. stav 2. Zakona, primenjuju pravilnik kojim se uređuje sadržina i forma obrazaca finansijskih izveštaja za privredna društva, zadruge i preduzetnike i sadržina i forma obrasca Statističkog izveštaja za privredna društva, zadruge i preduzetnike.
Druga pravna lica koja, u skladu sa Zakonom, imaju obavezu sastavljanja konsolidovanih finansijskih izveštaja, primenjuju pravilnik kojim se uređuje sadržina i forma obrazaca finansijskih izveštaja za privredna društva, zadruge i preduzetnike i sadržina i forma obrasca Statističkog izveštaja za privredna društva, zadruge i preduzetnike.
Član 2.
Obrasci Bilans stanja – Prilog 1, Bilans uspeha – Prilog 2 i Statistički izveštaj – Prilog 3 odštampani su uz ovaj pravilnik i čine njegov sastavni deo.
U pogledu sadržine pojedinih grupa računa i računa u obrascima iz stava 1. ovog člana, postupa se prema odredbama pravilnika kojim se uređuje kontni okvir i sadržina računa u kontnom okviru za druga pravna lica.
U obrasce iz stava 1. ovog člana iznosi se upisuju u hiljadama dinara, osim broja zaposlenih i volontera koji se u Statističkom izveštaju iskazuju u celom broju.
U obrasce iz stava 1. ovog člana podaci se unose za tekući i za prethodni izveštajni period (poslovnu godinu). Za svaku stavku Bilansa stanja i Bilansa uspeha iskazuje se iznos za izveštajni period na koji se odnose Bilans stanja i Bilans uspeha, kao i iznos koji se odnosi na odgovarajuću stavku za prethodni izveštajni period. U slučaju kada ti iznosi nisu uporedivi i nije ih moguće učiniti uporedivim, obrazloženje za neuporedivost se obelodanjuje u Napomenama uz finansijske izveštaje.
U slučaju kada se imovina ili obaveze odnose na više od jedne stavke iz obrasca, njen odnos sa ostalim stavkama obelodanjuje se u Napomenama uz finansijske izveštaje.
Član 3.
U statusnoj promeni vanredne finansijske izveštaje sastavlja pravno lice koje je prestalo da postoji.
Drugo pravno lice koje je u toku izveštajne godine imalo statusnu promenu i kao rezultat te statusne promene to drugo pravno lice je prestalo da postoji, ili je nad njim otvoren postupak stečaja, odnosno likvidacije, u redovnim godišnjim finansijskim izveštajima, u koloni za tekuću poslovnu godinu, prikazuje podatke o poslovanju za ceo izveštajni period.
Na svim obrascima finansijskih izveštaja drugog pravnog lica stavlja se naznaka „statusna promena”, „stečaj” ili „likvidacija”.
Drugo pravno lice koje je, u skladu sa Zakonom, obavezno da sastavlja i dostavlja Napomene uz finansijske izveštaje, u Napomenama uz redovne godišnje finansijske izveštaje za godinu u kojoj je imalo statusnu promenu obelodanjuje informacije o učesnicima i vrsti statusne promene.
Drugo pravno lice koje je nastalo osnivanjem posle statusne promene, prikazuje podatke kao novoosnovani obveznik iz člana 4. ovog pravilnika, s tim što na obrascima finansijskih izveštaja stavlja naznaku „novo osnivanje”.
Član 4.
Novoosnovano drugo pravno lice prikazuje podatke o poslovanju u izveštajnoj poslovnoj godini u periodu koji je kraći od kalendarske godine ili je najviše jednak kalendarskoj godini, ali ne prikazuje stanje na dan 1. januara izveštajne poslovne godine, kao ni poslovanje u prethodnoj poslovnoj godini. Na svim propisanim obrascima finansijskih izveštaja drugo pravno lice stavlja naznaku „novoosnovani”.
II. SADRŽINA POZICIJA U OBRASCU BILANS STANJA
Član 5.
U obrascu Bilans stanja – Prilog 1 druga pravna lica iskazuju podatke u kolonama 5, 6 i 7 na svim pozicijama označenim slovnim oznakama, rimskim i arapskim brojevima prema sadržini grupa računa i računa označenih u koloni 1 tog obrasca.
U obrascu Bilansu stanja u koloni 5 iskazuju se podaci na kraju tekućeg izveštajnog perioda, u koloni 6 podaci na kraju prethodnog izveštajnog perioda (koji je isti kao početak tekućeg izveštajnog perioda) i u koloni 7 podaci na početku najranijeg uporednog izveštajnog perioda (početno stanje prethodnog izveštajnog perioda). Podaci u koloni 7 iskazuju se samo u slučaju retrospektivne primene promenjene ili nove računovodstvene politike ili retrospektivnog preračunavanja stavki u finansijskim izveštajima ili kada se reklasifikuju stavke u finansijskim izveštajima.
Podaci u obrascu Bilans stanja iskazuju se u neto iznosu (po sadašnjoj vrednosti na datum bilansa), tako što se bruto iznosi iskazani na osnovnim računima glavne knjige, koriguju za iznose ispravke vrednosti i obezvređenja koji su iskazani na pripadajućim korektivnim računima osnovnih računa na datum bilansa.
Za izveštajni period za koji se sastavlja finansijski izveštaj, podaci se unose u kolonu 5 aktive i u kolonu 5 pasive.
Ako su podaci iz prethodnog izveštajnog perioda korigovani u skladu sa propisima, u kolone 6 i 7 aktive i kolone 6 i 7 pasive prethodnog izveštajnog perioda unose se tako korigovani podaci.
Pri izradi godišnjeg finansijskog izveštaja, kao i pri nastanku statusne promene, otvaranja, odnosno zaključenja postupka likvidacije ili postupka stečaja pod oznakom AOP 0001 do 0025 u aktivi i AOP 0401 do 0428 u pasivi, unose se podaci sa odgovarajućih grupa računa i računa označenih u koloni 1 ovog obrasca.
Druga pravna lica razvrstana, u skladu sa Zakonom, u mikro pravna lica, u obrascu Bilans stanja iskazuju skraćeni obim podataka samo na pozicijama koje su označene slovnim oznakama i rimskim brojevima.
III. SADRŽINA POZICIJA U OBRASCU BILANS USPEHA
Član 6.
U obrascu Bilans uspeha – Prilog 2 druga pravna lica iskazuju podatke u kolonama 5 i 6, na svim pozicijama označenim slovnim oznakama i rimskim brojevima prema sadržini grupa računa i računa po pojedinim pozicijama (AOP) tog obrasca.
U obrazac Bilans uspeha pri izradi godišnjeg finansijskog izveštaja, kao i pri nastanku statusne promene, otvaranja, odnosno zaključenja postupka likvidacije ili postupka stečaja unose se sledeći podaci:
1) poslovni prihodi i poslovni rashodi – podaci se unose pod oznakama AOP 1001 do 1018;
2) poslovni dobitak i poslovni gubitak – podaci se unose pod oznakama AOP 1019, odnosno AOP 1020;
3) finansijski prihodi i finansijski rashodi – podaci se unose pod oznakama AOP 1021 do AOP 1031;
4) dobitak iz finansiranja i gubitak iz finansiranja – podaci se unose pod oznakama AOP 1032, odnosno AOP 1033;
5) prihodi i rashodi od usklađivanja vrednosti kratkoročnih i dugoročnih finansijskih plasmana i potraživanja – podaci se unose pod oznakama AOP 1034 i AOP 1035;
6) ostali prihodi i ostali rashodi – podaci se unose pod oznakama AOP 1036 i AOP 1037;
7) ukupni prihodi i ukupni rashodi – podaci se unose pod oznakama AOP 1038 i AOP 1039;
8) višak prihoda nad rashodima, odnosno višak rashoda nad prihodima iz redovnog poslovanja pre oporezivanja – podaci se unose na oznakama AOP 1040 i 1041;
9) višak prihoda nad rashodima, odnosno višak rashoda nad prihodima po osnovu efekata promena računovodstvenih politika i ispravki grešaka ranijih perioda – podaci se unose na oznakama AOP 1042 i 1043;
10) višak prihoda nad rashodima, odnosno višak rashoda nad prihodima pre oporezivanja – podaci se unose na AOP oznakama 1044 i 1045;
11) poreski rashodi perioda – podaci se unose na AOP 1046;
12) neto višak prihoda nad rashodima, odnosno neto višak rashoda nad prihodima – podaci se unose na oznakama AOP 1047 i 1048.
Podaci se sa odgovarajućih računa označenih u koloni 1 unose tako što se u kolonu 6 (prethodni izveštajni period) unose podaci iz prethodnog izveštajnog perioda (ili dela tog perioda), reklasifikovani u skladu sa strukturom podataka za tekući izveštajni period, dok se za tekući izveštajni period, u kolonu 5, podaci unose sa računa na kraju izveštajnog perioda za koji se obračun sastavlja.
Ako su podaci prethodnog izveštajnog perioda korigovani u skladu sa propisima, u kolonu 6 unose se tako korigovani podaci.
IV. NAPOMENE UZ FINANSIJSKE IZVEŠTAJE
Član 7.
Napomene uz finansijske izveštaje sadrže opise i/ili detaljnije raščlanjavanje iznosa prikazanih u obrascima Bilansa stanja i Bilansa uspeha i dodatne informacije koje nisu prikazane u navedenim finansijskim izveštajima, a zahtevaju se u skladu sa pravilnikom kojim se reguliše način priznavanja, vrednovanja, prezentacije i obelodanjivanja pozicija u finansijskim izveštajima mikro i drugih pravnih lica ili ovim pravilnikom.
Ukoliko se neka informacija u Napomenama uz finansijske izveštaje obelodanjuje kao rezultat zahteva ovog pravilnika, a isti takav zahtev postoji i u pravilniku kojim se reguliše način priznavanja, vrednovanja, prezentacije i obelodanjivanja pozicija u finansijskim izveštajima mikro i drugih pravnih lica, drugo pravno lice ne iskazuje ponovo takvu informaciju, odnosno informacija se obelodanjuje samo jednom.
Obelodanjivanja u Napomenama uz finansijske izveštaje se numerišu i u obrascima iz stava 1. ovog člana se navodi redni broj pod kojim je informacija napisana u Napomenama uz finansijske izveštaje. Za prikazivanje rednog broja Napomena uz finansijske izveštaje koriste se arapski brojevi, prema redosledu prikazivanja podataka u finansijskom izveštaju, i to maksimalno 50 karaktera koji se unose u obrasce finansijskog izveštaja.
U Napomenama uz finansijske izveštaje svi obveznici primene ovog pravilnika, koji su u skladu sa Zakonom obavezni da sastavljaju i dostavljaju Napomene uz finansijske izveštaje, obelodanjuju sledeće informacije:
1) opšte informacije o pravnom licu, odnosno preduzetniku (sedište, pravna forma, opis prirode poslovanja i glavnih aktivnosti, naziv matičnog pravnog lica i krajnjeg vlasnika matičnog pravnog lica, podatak o prosečnom broju zaposlenih u toku izveštajnog perioda, na bazi stanja krajem svakog meseca);
2) informaciju o usaglašenosti sa nacionalnim propisima;
3) informaciju o korekciji početnog stanja po osnovu greške i promena računovodstvenih politika;
4) informaciju o primenjenim osnovama za vrednovanje pozicija prilikom izrade finansijskog izveštaja;
5) informaciju o računovodstvenim politikama, koje su odabrane i primenjene na značajne poslovne promene i događaje;
6) za osnovna sredstva vrednovana primenom modela revalorizacije:
(1) promene revalorizacione rezerve u izveštajnom periodu, uz objašnjenje poreskog tretmana sadržanih stavki; i
(2) knjigovodstvenu vrednost u Bilansu stanja koja bi se priznala da osnovna sredstva nisu bila revalorizovana;
7) za finansijske instrumente i ostalu imovinu koji se naknadno vrednuju po fer vrednosti:
(1) značajne pretpostavke koje su služile kao osnova za načine i tehnike vrednovanja u slučaju kada su fer vrednosti određene nekom od dozvoljenih metoda procene;
(2) za svaku kategoriju finansijskih instrumenata ili imovine koja nije finansijski instrument, fer vrednost, promene vrednosti koje su direktno uključene u Bilans uspeha, kao i promene uključene u nerealizovane dobitke ili gubitke u okviru kapitala;
(3) za svaku kategoriju derivatnih finansijskih instrumenata podatak o visini i prirodi instrumenata, uključujući značajne rokove i uslove koji mogu uticati na iznos, vreme i sigurnost budućih novčanih tokova; i
(4) tabelu koja prikazuje kretanja revalorizacionih rezervi i nerealizovanih dobitaka i gubitaka tokom izveštajnog perioda, odnosno stanje na početku i na kraju perioda;
8) informacije o stavkama koje nisu prikazane u izveštajima iz stava 1. ovog člana, a značajne su za ocenu finansijskog položaja i uspešnosti poslovanja pravnog lica, odnosno preduzetnika uključujući i ukupan iznos svih finansijskih obaveza, garancija ili nepredviđenih izdataka koji nisu uključeni u Bilans stanja, kao i naznaku prirode i oblika svih datih materijalno značajnih garancija (obaveze koje se odnose na penzije i povezana pravna lica ili pravna lica povezana udelom obelodanjuju se odvojeno od drugih obaveza iste prirode);
9) iznos zajmova datih zaposlenima, članovima organa upravljanja i nadzora, sa naznakama kamatnih stopa i uslova i svih otplaćenih i otpisanih iznosa, kao i obaveza prema zaposlenima utvrđenih internim aktom u njihovu korist, naznakom ukupnog iznosa za svaku kategoriju obaveza;
10) iznos i prirodu pojedinih stavki prihoda ili rashoda koji su po svom iznosu i prirodi materijalno značajni sa odvojenim iskazivanjem tih stavki ostvarenih iz odnosa sa povezanim licima; i
11) iznose obaveza koje dospevaju nakon više od pet godina, kao i ukupna dugovanja u vezi sa garancijama (zalogama, hipotekama) koje je pravno lice, odnosno preduzetnik dalo uz naznaku prirode i oblika garancija.
V. SADRŽAJ STATISTIČKOG IZVEŠTAJA
Član 8.
U obrascu Statistički izveštaj – Prilog 3 druga pravna lica unose podatke u sve tabele od I do IX.
Podaci u obrascu Statistički izveštaj se unose u sve predviđene kolone prema sadržini grupa računa i računa označenih u tabeli.
Član 9.
U tabelu I – OPŠTI PODACI O DRUGOM PRAVNOM LICU, pod oznakom AOP 9001 – Broj meseci poslovanja, unosi se broj meseci poslovanja u izveštajnoj godini, kao ceo broj u intervalu od 1 do 12. Novoosnovano drugo pravno lice ne popunjava kolonu 4.
Pod oznakom AOP 9002 – Oznaka za vlasništvo, unosi se statistička oznaka za vlasništvo prema sledećem: 1 za društveno, 2 za privatno, 3 za zadružno, 4 za mešovito (dva ili više oblika vlasništva) i 5 za državno vlasništvo.
Pod oznakom AOP 9003 – Broj stranih (pravnih ili fizičkih) lica koja imaju uloge, unosi se broj pravnih ili fizičkih lica sa sedištem u inostranstvu koja imaju uloge u drugom pravnom licu.
Pod oznakom AOP 9004 – Prosečan broj zaposlenih na osnovu stanja krajem svakog meseca, u kolonu 3 unosi se podatak utvrđen kao godišnji prosek brojčanog stanja zaposlenih na kraju svakog meseca u izveštajnoj godini, a u kolonu 4 broj zaposlenih u prethodnoj godini utvrđen na isti način. Godišnji prosek predstavlja zbir zaposlenih na kraju svakog meseca u toku obračunskog perioda, podeljen brojem meseci poslovanja. Broj zaposlenih iskazuje se kao ceo broj, bez decimala.
Pod oznakom AOP 9005 – Prosečan broj zaposlenih preko agencija i organizacija za zapošljavanje (omladinske i studentske zadruge) na osnovu stanja krajem svakog meseca, u kolonu 3 unosi se podatak utvrđen kao prosek brojčanog stanja zaposlenih na kraju svakog meseca u izveštajnoj godini, a u kolonu 4 broj zaposlenih u prethodnoj godini utvrđen na isti način. Godišnji prosek predstavlja zbir zaposlenih na kraju svakog meseca u toku obračunskog perioda, podeljen brojem meseci poslovanja. Broj zaposlenih iskazuje se kao ceo broj, bez decimala.
Pod oznakom AOP 9006 – Prosečan broj volontera na osnovu stanja krajem svakog meseca (ceo broj), u kolonu 3 unosi se podatak utvrđen kao prosek brojčanog stanja volontera na kraju svakog meseca u izveštajnoj godini, a u kolonu 4 broj volontera u prethodnoj godini utvrđen na isti način. Godišnji prosek predstavlja zbir volontera na kraju svakog meseca u toku obračunskog perioda, podeljen brojem meseci poslovanja. Broj volontera iskazuje se kao ceo broj, bez decimala.
Član 10.
U tabelu II – BRUTO PROMENE NEMATERIJALNE IMOVINE I NEKRETNINA, POSTROJENJA, OPREME I BIOLOŠKIH SREDSTAVA, pod oznakama AOP 9007 do 9036 unose se podaci sa odgovarajuće grupe računa 01, 02 i 03, i to: stanje na početku godine, promene u toku godine (nabavke, povećanja, smanjenja i revalorizacije), amortizacija i obezvređenje, i stanje na kraju godine, tako što se u kolonu 4 unose bruto vrednosti, u kolonu 5 ispravka vrednosti, a u kolonu 6 neto vrednosti. Podaci uneti u kolonu 6 (neto vrednosti) odgovaraju podacima iz Bilansa stanja, i to: za oznaku AOP 9007 kolona 6 = AOP 0002 kolona 6, AOP 9014 kolona 6 = AOP 0002 kolona 5, AOP 9015 i AOP 9022 kolona 6 = AOP 0003 kolona 6, AOP 9021 i AOP 9029 kolona 6 = AOP 0003 kolona 5, AOP 9030 kolona 6 = AOP 0009 kolona 6, AOP 9036 kolona 6 = AOP 0009 kolona 5.
Član 11.
U tabelu III – STRUKTURA ZALIHA, pod oznakama AOP 9037 do 9041 unose se podaci sa odgovarajućih grupa računa 10, 11, 12, 13 i 15. Pod oznakom AOP 9042 – Svega, unosi se iznos ukupnih zaliha koji odgovara podacima unetim u Bilans stanja pod oznakom AOP 0014, kolona 5 za tekuću, odnosno kolona 6 za prethodnu godinu.
Član 12.
U tabelu IV – OBAVEZE, unose se podaci u kolone 4 i 5 prema sadržini računa označenih u koloni 1.
Pod oznakom AOP 9043 – Obaveze iz poslovanja, unosi se potražni promet bez početnog stanja, odnosno povećanja u toku godine odgovarajućeg računa grupe 43.
Pod oznakama AOP 9044 do 9046 – Obaveze za neto zarade i naknade zarada, porez i doprinose na zarade i naknade zarada, unosi se ukupan godišnji iznos prema obračunu zarada – povećanje u toku godine (potražni promet bez početnog stanja) sa računa 450, 451 i 452.
Pod oznakom AOP 9047 – Obaveze prema fizičkim licima za naknade po ugovorima, unosi se povećanje u toku godine (potražni promet bez početnog stanja) obaveza za naknade fizičkim licima po osnovu ugovora o delu, autorstvu, privremenim i povremenim poslovima, zastupanju i posredovanju, dopunskom radu i drugih ugovora uz naknadu.
Član 13.
U tabelu V – DRUGI TROŠKOVI I RASHODI, unose se podaci u kolone 4 i 5 prema sadržini računa označenih u koloni 1.
Pod oznakom AOP 9049 – Troškovi goriva i energije, unose se podaci sa računa 512.
Pod oznakom AOP 9050 – Troškovi zarada i naknada zarada (bruto), unose se podaci sa računa 520.
Pod oznakom AOP 9051 – Troškovi poreza i doprinosa na zarade i naknade zarada na teret poslodavca, unose se podaci sa računa 521.
Pod oznakom AOP 9052 – Troškovi naknada fizičkim licima (bruto) po osnovu ugovora, unosi se zbir stanja na računima 522 – Troškovi naknada po ugovoru o delu, 523 – Troškovi naknada po autorskim ugovorima i 525 – Troškovi naknada fizičkim licima po osnovu ostalih ugovora.
Pod oznakom AOP 9053 – Troškovi naknada po ugovoru o povremenim i privremenim poslovima zaključenim sa fizičkim licima unosi se stanje sa računa 524.
Pod oznakom AOP 9054 – Troškovi naknada direktoru, odnosno članovima organa upravljanja i nadzora unosi se odgovarajuće stanje sa računa 526.
Pod oznakom AOP 9055 – Troškovi angažovanja zaposlenih preko agencija i zadruga, unosi se podatak sa računa 528.
Pod oznakom AOP 9056 – Naknade troškova zaposlenima, unosi se deo stanja sa računa 529, proknjižen na računima otvorenim u okviru računa 529.
Pod oznakom AOP 9057 – Ostala davanja zaposlenima i lična primanja koja se ne smatraju zaradom, otpremnine, jubilarne nagrade, pomoć zaposlenom, stipendije i dr. unosi se deo stanja sa računa 529, proknjižen na računima otvorenim u okviru ovog računa koji se koriste za ove namene.
Pod oznakom AOP 9058 – Naknade troškova i druga davanja poslodavcima i drugim fizičkim licima koja nisu zaposlena unosi se deo stanja sa računa 529, odnosno odgovarajućeg računa otvorenog u okviru računa 529 na kojem se knjiže izdaci za ove svrhe.
Pod oznakom AOP 9059 – Troškovi zakupnina, unosi se godišnji iznos zakupnina po osnovu ugovora o zakupu osnovnih sredstava: opreme, poslovnog, skladišnog, kancelarijskog i drugog prostora, zemljišta i sl, bez obzira na to da li je zakupodavac pravno ili fizičko lice. Ova pozicija odgovara zbiru konačnog stanja računa 533 – Troškovi zakupnina, analitičkog računa u okviru računa 525 na kojem se knjiže troškovi naknada fizičkim licima po osnovu drugih ugovora (ugovora o zakupu kada je zakupodavac fizičko lice i dr.) i dela računa grupe 54, prema godišnjem zaključku poslovnih knjiga.
Pod oznakom AOP 9060 – Troškovi zakupnina zemljišta, unosi se godišnji iznos zakupnine za zemljište uzeto u zakup prema ugovoru o zakupu. Ova pozicija odgovara zbiru konačnog stanja analitičkog računa u okviru računa 533 na kojem se knjiži zakupnina zemljišta pravnih lica i preduzetnika, analitičkog računa u okviru računa 525 na kojem se knjiže troškovi naknada fizičkim licima po osnovu drugih ugovora (ugovora o zakupu kada je zakupodavac fizičko lice i dr.) i dela računa grupe 54 u delu koji se odnosi na zakup zemljišta, prema godišnjem zaključku poslovnih knjiga.
Pod oznakom AOP 9067 – Troškovi donacija, iskazuju se troškovi datih donacija (po osnovu davanja za zdravstvene, obrazovne, naučne, verske i sportske namene, kulturu i kinematografiju, zaštitu životne sredine, humanitarnu pomoć, odnosno otklanjanje posledica nastalih u slučaju vanredne situacije, kao i davanja učinjena ustanovama, odnosno pružaocima usluga socijalne zaštite osnovanim u skladu sa zakonom koji uređuje socijalnu zaštitu i dr.).
Član 14.
U tabelu VI – RASHODI KAMATA unose se podaci u kolone 4 i 5 prema sadržini računa označenih u koloni 1.
Pod oznakom AOP 9069 do AOP 9074 unose se podaci o kamatama po kreditima i zajmovima od poslovnih banaka, kamatama po osnovu finansijskog lizinga, kamatama po osnovu zajmova od drugih nebankarskih subjekata i zajmodavaca, kamatama po osnovu hartija od vrednosti i zateznim kamata; unosi se godišnji izdatak za navedene svrhe proknjižen na računima otvorenim u okviru dela grupe računa 56.
Član 15.
U tabelu VII – DRUGI PRIHODI unose se podaci u kolone 4 i 5 prema sadržini računa označenih u koloni 1.
Pod oznakom AOP 9076 – Prihodi od donacija, dotacija, subvencija i sl. iz republičkog budžeta, unosi se deo stanja sa računa 640.
Pod oznakom AOP 9077 – Prihodi od donacija, dotacija, subvencija i sl. iz budžeta autonomne pokrajine, unosi se deo stanja sa računa 641.
Pod oznakom AOP 9078 – Prihodi od donacija, dotacija, subvencija i sl. iz budžeta lokalne samouprave, unosi se deo stanja sa računa 641.
Pod oznakom AOP 9079 – Prihodi od donacija, dotacija i sl. od inostranih vlada i međunarodnih organizacija, unose se podaci sa računa 642.
Pod oznakom AOP 9080 – Prihodi od donacija, dotacija i sl. od domaćih pivrednih društava, preduzetnika i drugih pravnih lica, unose se podaci sa računa 643.
Pod oznakom AOP 9081 – Prihodi od donacija, dotacija i sl. od domaćih javnih preduzeća, unosi se deo stanja sa računa 643.
Pod oznakom AOP 9082 – Prihodi od donacija, dotacija i sl. od fizičkih lica iz zemlje, unose se podaci sa dela računa 644.
Pod oznakom AOP 9083 – Prihodi od donacija, dotacija i sl. od fizičkih lica iz inostranstva, unose se podaci sa dela računa 644.
Pod oznakom AOP 9084 – Prihodi od donacija, dotacija i sl. od privatnih fondacija i pravnih lica (privredna društva, preduzetnici i sl.) iz inostranstva, unose se podaci sa računa 645.
Pod oznakom AOP 9085 – Ostali prihodi od donacija, dotacija, subvencija i sl., unose se podaci sa računa 649.
Pod oznakom AOP 9086 – Prihodi od zakupa za zemljište, unosi se deo stanja sa računa 651.
Pod oznakom AOP 9087 – Prihodi od dividendi, iskazuju se podaci sa računa 664, kao i deo stanja sa računa 660.
Član 16.
U tabelu VIII – PRIHODI OD KAMATA, unose se podaci u kolone 4 i 5 prema sadržini računa označenih u koloni 1.
Pod oznakom AOP 9089 do AOP 9093 unose se prihodi od kamata po depozitima u bankama, kamate po osnovu datih zajmova, kamate po osnovu hartija od vrednosti i zatezne kamate proknjižene na računima otvorenim za ove svrhe u okviru računa 660 (deo) i 661.
Član 17.
U tabelu IX – OSTALI PODACI, pod oznakom AOP 9095 – Obaveze za akcize (prema godišnjem obračunu akciza), unosi se ukupan godišnji iznos obračunatih akciza prema godišnjem obračunu i poreskoj prijavi.
Pod oznakom AOP 9096 – Obračunate carine i druge uvozne dažbine, unosi se ukupan godišnji iznos obračunatih carina i drugih uvoznih dažbina prema carinskoj i drugoj dokumentaciji u vezi sa uvozom.
Pod oznakom AOP 9097 – Kapitalne subvencije i druga državna dodeljivanja za izgradnju i nabavku osnovnih sredstava i nematerijalnih ulaganja, unose se državna dodeljivanja namenjena za izgradlju i nabavku osnovnih sredstava (poslovni prostor i zgrade, oprema, vozila i ostalo), primljena osnovna sredstva bez naknade, kao i državna pomoć za rekonstrukciju, modernizaciju i druga unapređenja osnovnih sredstava. Takođe, unosi se otpis dugova po osnovu poreza i doprinosa, kao i priliv sredstava u cilju pokrića gubitaka kumuliranih tokom više poslovnih godina. Obuhvata se i državna pomož u cilju nadoknade štete i pokrića gubitaka nastalih kao posledica prirodnih nepogoda i drugih vanrednih okolnosti (deo računa grupe 64 koji se odnosi na pomoć države i njenih organa i fondova). Na ovoj poziciji unosi se ukupan (bruto) iznos novoprimljenih sredstava u toku godine po onsovu državnih dodeljivanja za nabavku i izgradnju osnovnih sredstava i nematerijalnih ulaganja. Unosi se isključivo iznos novih državnih dodeljivanja primljenih u toku godine u bruto iznosu (u slučaju da je izvršeno vremensko razgraničenje primljenih državnih dodeljivanja preko računa 495, neophodno je prikazati ukupan (bruto) iznos primljenog dodeljivanja, odnosno donacije u toku godine, a ne godišnji deo koji se prenosi sa računa 495 na račune grupe 64). Ukidanje odloženih prihoda po osnovu dodeljivanja iz prethodnih godina se isključuje.
Pod oznakom AOP 9098 – Državna dodeljivanja za premije, regres i pokriće tekućih troškova poslovanja, unose se državna dodeljivanja u vidu premija, regresa, dodeljivanja za pokriće tekućih troškova poslovanja i poslovnih gubitaka, odnosno samo ona dodeljivanja koja su neposredno vezana za proizvodnju proizvoda i usluga i koja se primaju po osnovu količine ili vrednosti ostvarene proizvodnje.
Pod oznakom AOP 9099 – Ostala državna dodeljivanja, unose se svi prethodno nepomenuti vidovi državne pomoći u novcu ili naturi. Obuhvataju se primanja bez uslovljene namene i bez direktne veze sa proizvodnjom proizvoda i usluga, kao što su dotacije za novozaposlena lica, za zaštitu čovekove okoline i ugradnju odgovarajuće opreme, za istraživanje i razvoj, povraćaj poreskih dažbina po osnovu izvoza proizvoda i usluga i sl.
Pod oznakom AOP 9100 – Primljene donacije iz inostranstva i druga bespovratna sredstva u novcu ili naturi od inostranih pravnih i fizičkih lica, unose se donacije i sva ostala bespovratna sredstva iz inostranstva primljena u toku godine u bruto iznosu (u novcu ili naturi). Obuhvataju se ne samo prihodi od uslovljenih donacija (deo računa grupe 64), već i donacije za koje ugovorom nije predviđen uslov niti namena i koje se knjiže u korist ostalih prihoda, kao i prihodi od naknada šteta od katastrofa i drugih nepredviđenih događaja (deo računa 679). Ukidanje odloženih prihoda po osnovu donacija iz prethodnih godina se isključuje.
Pod oznakom AOP 9101 – Isplate gotovog novca iz blagajne (osim uplata na tekući račun), unose se sve isplate iz blagajne u izveštajnom periodu, osim prenosa novca iz blagajne na tekući račun.
Pod oznakom AOP 9102 – Plaćeni porez na dodatu vrednost u izveštajnom periodu, unosi se ukupan iznos plaćenog poreza na dodatu vrednost u izveštajnom periodu.
Pod oznakom AOP 9103 – Pravo na oslobađanje od plaćanja poreza na dodatu vrednost, unosi se ukupan iznos ostvarenog prava na oslobađanje od plaćanja poreza na dodatu vrednost u izveštajnom periodu.
VI. PRELAZNE I ZAVRŠNE ODREDBE
Član 18.
Odredbe ovog pravilnika primenjuju se počev od finansijskih izveštaja koji se sastavljaju na dan 31. decembra 2021. godine.
Danom početka primene ovog pravilnika prestaje da važi Pravilnik o sadržini i formi obrazaca finansijskih izveštaja za druga pravna lica („Službeni glasnik RS”, broj 137/14) i Pravilnik o obliku i sadržaju Statističkog izveštaja za druga pravna lica („Službeni glasnik RS”, broj 137/14).
Druga pravna lica koji imaju poslovnu godinu različitu od kalendarske, a koja se završava pre 31. decembra 2021. godine, kao i druga pravna lica koja sastavljaju vanredne finansijske izveštaje pre 31. decembra 2021. godine, za tu poslovnu godinu, odnosno za te vanredne finansijske izveštaje, primenjuju Pravilnik o sadržini i formi obrazaca finansijskih izveštaja za druga pravna lica („Službeni glasnik RS”, broj 137/14) i Pravilnik o obliku i sadržaju Statističkog izveštaja za druga pravna lica („Službeni glasnik RS”, broj 137/14).
Član 19.
Ovaj pravilnik stupa na snagu osmog dana od dana objavljivanja u „Službenom glasniku Republike Srbije”.
PRILOZI
Prilog 1 – Bilans stanja na dan _________ godine
Prilog 2 – Bilans uspeha u periodu od _______ do ________
Prilog 3 – Statistički izveštaj za 20__. godinu

ODREDBE

 

Član 1.

 

Ovim pravilnikom propisuju se sadržina i forma obrazaca finansijskih izveštaja i 

sadržina pozicija u obrascima Bilans stanja, Bilans uspeha i Napomene uz finansijske 

izveštaje za druga pravna lica iz člana 2. tačka 2) Zakona o ra

čunovodstvu („Službeni 

glasnik RS”, broj 73/19 

–

 

u daljem tekstu: Zakon).

 

Ovim pravilnikom propisuju se i sadržina i forma obrasca Statističkog izveštaja za 

druga pravna lica.

 

Druga pravna lica koja odluče da primenjuju Međunarodni standard finansijskog 

iz

veštavanja za mala i srednja pravna lica (MSFI za MSP), odnosno Međunarodne 

standarde finansijskog izveštavanja (MSFI), u skladu sa članom 26. stav 2. Zakona, 

primenjuju pravilnik kojim se uređuje sadržina i forma obrazaca finansijskih izveštaja 

za privred

na društva, zadruge i preduzetnike i sadržina i forma obrasca Statističkog 

izveštaja za privredna društva, zadruge i preduzetnike.

 

Druga pravna lica koja, u skladu sa Zakonom, imaju obavezu sastavljanja 

konsolidovanih finansijskih izveštaja, primenjuju pra

vilnik kojim se uređuje sadržina i 

forma obrazaca finansijskih izveštaja za privredna društva, zadruge i preduzetnike i 

sadržina i forma obrasca Statističkog izveštaja za privredna društva, zadruge i 

preduzetnike.

 

Član 2.

 

